b"\n_START_ARTICLE_\nHabitatge al Cam\xc3\xad Ral, 417\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres de planta baixa i dues plantes pis. Transformaci\xc3\xb3 de les obertures inicials de planta baixa a partir de l'\xc3\xbas comercial. Al primer i segon pis s'observen dos balcons longitudinals amb dues obertures que acusen la verticalitat de la composici\xc3\xb3 de l'edifici. M\xc3\xa9s amunt, un petit fris esgrafiat amb dues obertures de ventilaci\xc3\xb3 de coberta, una cornisa amb dentellons i un acroteri amb balustres acabat pels extrems amb dos florons._NEWLINE_Aquesta casa forma part de la fa\xc3\xa7ana sud de la Rambla que es reforma totalment amb motiu de les obres d'urbanitzaci\xc3\xb3 d'aquesta."